CONSTRUCTIVISMUL Termenul, folosit pentru prima oară de artişti ruşi în anul 1921, este o umbrelă sub care se adăpostesc şi alţi constructivişti din Europa occidentală. În sens general, termenul descrie operele de artă abstracte, geometrice, construite (sau organizate) din componente distincte şi materiale contemporane, cum ar fi plasticul. Particularităţi - abstracţie geometrică, cinetică, tehnologie, utilitate socială, progres social, ne-spiritual . A fost influențată de futurismul1 rusesc și suprematismul fondat de pictorul Kazimir Malevici.Alti reprezentanti: Tatlin-picturile in relief,Rodcenko – desenele abstracte, El Lissitzky-proiecte de arhitectura,manifestul raionismului al lui Larianov. Suprematismul*2 tindea spre o totală abstracție geometrică, spre valori metafizice asociate cu materiile sau structurile. Kazimir Malevici teoretiza "conștiința cosmică" (P.D.Uspenski): "Pictura mea nu aparține numai Pământului, Pamântul a rămas în urmă ca o casă devorată de viermi." (Malevici). Constructivismul era privit ca o nouă estetică, ca un efort de a armoniza arta cu producția industrială, ca un efort de a-i uni pe intelectuali și pe muncitori, de a șterge granițele dintre muncă și artă. „A vand o larga raspandire in deceniul al III-lea al secolului al XX-lea, a canonizat procedeele formal-estetice, a absolutizat rolul stiintei si tehnicii, pe care le-a considerat drept unicele mijloace eficiente de realizare a sarcinilor sociale si spirituale apropiindu-sc, astfel, in mod subiectiv de tendintele tehnocratismului. In arhitectura, s-a manifestat impotriva stilizarii si eclectismului, preferand sobrietatea si logica simpla a formelor. A preconizat utilizarea noilor materiale de constructie (beton armat, metal, sticla), aplicarea ferestrelor orizontale si acoperisurilor plane, sublinierea contrastului dintre peretii orbi si ceisticluitis.a.m.d. In tarile occidentale, este cunoscut si sub denumirea de rationalism sau functionalism " In artele plastice i s-a impus prin jocul abstract al liniilor, petelor colorate si al figurilor geometrizate s.a. Caracteristic pentru toti adeptii constructivismului este modul de a concepe orice opera de arta ca pe o constructie materiala, pur tehnica. In literatura, tendintele se manifesta in cadrul artei de stanga (futurism, cubism) Desi a incercat sa se impuna drept un stil si un mod de a percepe epoca, constructivismul s-a limitat la inovatii pur formale (selectia riguroasa, localizarea lexicului si a elementelor de 1 FUTURISM - Futurismul a fost o mişcare artistică italiană, lansată prin publicarea manifestului Le Futurisme, semnat de Filippo Tommaso Marinetti, într-un ziar francez, în 1909. Curentul era caracterizat de apologia pe care o făcea tehnologiei moderne, vitezei, vieţii de oraş, precum şi de dispreţul faţă de tradiţiile artei occidentale. -Particularităţi-viteză, energie, agresiune, linii puternice, aglomerări, urban, tehnologie, progres, armă -Artişti-Giacomo Balla, Carlo Carra, Luigi Russolo, Gino Severini 2 SUPREMATISM-acest curent a fost creat şi condus de artistul rus Kazimir Malevici. Arta sa era geometrică, adesea fără culoare. Suprematismul respingea toate definiţiile convenţionale ale artei în favoarea explorării artistice a unei realităţi spirituale ce putea fi exprimată prin abstracţii geometrice. -Particularităţi -abstracţie geometrică, monocrom, asalt, puritate spirituală, mişcare spaţială compozitie, folosirea argourilor, prozaizarea si geometrizarea versului)." (Enciclopedie . Literatura si Arta Moldovei, 1 -2, Chisinau, 1985-1986). „La noi a fost asimilat tendintelor avangardiste si promovat de reviste precum Contimporanul (Ion Vinea) sau Punct Acare se subintitula revista de arta constructivista internationala), fara a se putea vorbi de un curent literar propriu-zis. Pictopoeziile constructiviste sunt mai degraba subsumabile futurismului si suprarealismului. Intre 1924-1930, fiinteaza la Moscova Centrul literar al constructivistilor." (Irina Petras, Curente literare. Mic dictionar, Bucuresti, 1992). Grupat in jurul revistei „Contemporanul” condusa de I.Vinea-milita pentru corespondentele dintre arta si spiritul contemporan al tehnologiei moderne, inventind forme noi, ce concureaza natura. Artistul trebue sa fie creator de valori estetice. Au fost incurajate: pictura abstracta, armonia de senzatii cromatice, cubismul – perceperea obiectelor, stilizarea sculpturii, sincretismul artelor; pictografia, colajul poetic, functionalismul arhitectural. Ea naste prin reprezentantii ei proiecte inovative si impresionante prin forma , liniaritate si functionalitate. Viziunea arhitectilor era de a integra elemetele abstract –cubiste3 cu elementele kinetice, totul fiind raportat la cerintele sociale ale vremii. Pornesc doua directii ale stilului, una orientata mai mult social (propunandu si ca arta sa fie industrializata) avandu i ca promotori pe Alexander Rodchenko , Varvara Stepanova si Vladimir Tatlin , si cea concentrata in “Realist Manifesto” a lui Antoine Pevsner si Naum Gabo , axata pe studiul spatiului si al ritmului elementelor . Proiectul pentru Palatul sovieticilor de Boris Iofan este imprionant prin aerul impunator ”imperialist”. Membrii gruparii se asociaza in 1921 in ASNOVA , asociatia noilor arhitecti. Datorita regimului din acea perioada al carui scopr era sa imbunatateasca peisajul urbanistic al marilor orase sovietice, arhitectii se vor intrece in proiecte dand nastere unor edificii impresionante. Multi specialisti considera perioada 1920-1930 una foarte efervescenta in domeniul arhitecturii si artei, in spatial uniunii sovietice. Influentele stilului isi fac aparitia si in statele unite ale americii , fiind vizibile in zgarie norii din Chicago. In Romania un edificiu important pentru acest curent este Casa Presei Libere din Bucuresti. Curentul se extinde cu rapiditate si in europa de vest, primele proiecte fiind gasite in tarile de jos prin numele lui Leendert Cornelis van der Vlugt (13 aprilie 1894 - 25 Aprilie 1936), si Mart Stam. 3 CUBISM-Deşi originile cubismului au fost semnalate încă din 1901, prima expoziţie a avut loc abia în 1911, la Salonul Independenţilor din Paris. Pionierii curentului-datorat iniţial lui Cezanne prin stilul său de a picta un obiect privit din mai multe unghiuri-au fost Picasso şi Braque. Felul în care cubiştii reprezentau obiectele era considerat radical. Subiectele lor erau adesea convenţionale şi, de regulă, decurgea din tradiţia naturii moarte. -Particularităţi-volum aplatizat, perspectivă confuză, colaj, unghiuri multiple, natură moartă, analitic, sintetic -Artişti-Georges Braque, Pablo Picasso, Raymond Duchamp-Villon, Juan Gris, Fernand Leger FUTURISMUL este o mișcare a modernismului artistic italian, celebrând noua eră a tehnologiei moderne. Inițiatorul mișcării este poetul Filippo Tomasso Marinetti care, în 1909 publică Manifestul futurist. Revolta futuristă împotriva tuturor tradțiilor culturale merge mână în mână cu glorificarea "frumuseții vitezei", cultul mașinilor și al societății contemporane. Metropolele europene, care se dezvoltă într-un ritm alert la începutul secolului al XX-lea, pulsând de vuietul asurzitor al traficului rutier în care primele automobile își croiesc drum prin mulțimea de pietoni, bicicliști și trăsuri, expresie a dorinței de mobilitate a omului - iată cadrul în care a luat naștere futurismul (din limba italiană: il futuro = viitorul). În manifestul său, Marinetti îndeamnă la respingerea artei tradiționale și la lichidarea muzeelor și bibliotecilor, glorificând curajul, revolta și războiul, preamărește viteza, cântă "mulțimile excitate de muncă", precum și realizările tehnice ale erei industriale. Deși manifestul este publicat la Paris - cel mai important centru al avangardei timpului - el este destinat cu precădere mediilor intelectuale italiene. În acelalși timp, pe zidurile orașului Milano apar afișe cu lățimea de trei metri și înălțimea de un metru, din care sare în ochi cuvântul „FUTURISMO”, scris cu roșu aprins. Între anii 1909-1916, apar peste cincizeci de manifeste care se referă la sfere atât de variate precum politică, dans, muzică, film, sculptură, pictură sau chiar bucătărie. În anul 1922, Benito Mussolini instituie dictatura fascistă. În ciuda angajamentului naționalist al lui Marinetti și al câtorva tineri reprezentanți ai mișcării, noul regim îi atacă pe futuriști, acuzându-i de depravarea tineretului. Marinetti a vizitat România la invitația avangardei literare românești, care vedea în el pe unul din patriarhii săi; el s-a declarat impresionat de incendiul provocat de explozia unei sonde de la Moreni. Alți reprezentanți ai futurismului în literatură au fost Ardengo Soffici (în același timp și pictor), Fortunato Depero și Gian Pietro Luciani. În 1913, Giovanni Papini se situează pe poziții futuriste în revista „Lacerba”, de exemplu cu articolul „Caldo bagno di sangue” („Baie caldă de sânge”), apoi, văzând ororile războiului, se retrage. In pictură, futurismul este reprezentat de către Umberto Boccioni, Gino Severini, Giacomo Balla, Carlo Carrà și Luigi Russolo, care publică pe 8 martie 1910 „Manifestul picturii futuriste”, mai târziu (1915), „Manifestul construirii futuriste a universului”. Futurismul devine, așadar, o mișcare interdisciplinară care intervine în toate sferele creației artistice. Pictura celor cinci artiști italieni futuriști este adaptată timpului în care trăiesc, constituindu-se în avangardă artistică, corespunzând avangardei tehnologice. Dacă unui observator neinițiat mecanismele, motoarele sau bicicletele i se par lipsite de poezie, pentru futurismul italian, dinamismul, forța, geometria mașinilor, viteza devin teme fundamentale. Creația futuriștilor datorează mult divizionismului („Pointilismului”) și cubismului, și a influențat, direct sau indirect, curentele artistice ale secolului al XX-lea, începând de la "cubofuturism" în Rusia (1910), până la reprezentanții artei "chinetice" în anii șaizeci. Lucrări reprezentative în pictură: Umberto Boccioni "Dinamismul unui ciclist", (1913); Gino Severini „Dansul ursului la Moulin Rouge” (1913) sau "Tren blindat în acțiune" (1915); Giacomo Balla „Lampă cu arc” (1910-1911); Carlo Carrà „Ieșirea de la teatru” (19101911); Luigi Russolo „Dinamismul automobilului” (1912-1913). SUPREMATISM - În anul 1915, Malevici îi scrie unui prieten: "Constatând faptul că cubofuturismul și-a îndeplinit scopul, trec la suprematism, la un nou realism în pictură, la o artă fără subiect". Și astfel, după perioadele futuristă, cubistă și cubofuturistă, Malevici se orientează spre o artă complet eliberată de balastul materiei, ființe și lucruri, grevată doar pe sentimente și emoții. El proclamă "supremația creației pure în artele plastice" și de aici se trage numele noului curent. Pe 30 decembrie 1915, la St. Petersburg, este deschisă expoziția "0.10" - cunoscută și ca ultima expoziție futuristă - în cadrul căreia Malevici prezintă un număr de treizeci și nouă tablouri abstracte, printre care și celebrul "Pătrat negru pe fond alb". Artistul pătrunde în arta abstractă, realizând compoziții bazate exclusiv pe forme geometrice simple, pictate în culori unitare. În 1916 publică broșura "De la cubism și futurism la suprematism. Noul realism în pictură". În această dizertație artistul califică suprematismul ca fiind pictură avangardistă. Analizează principalele direcții artistice și pe fiecare dintre ele o apreciază din punctul de vedere al valorilor pe care le-a adus în crearea următoarei etape în istoria picturii, apoi le critică pentru a susține că numai suprematismul este în stare să le depășească pe toate. Malevici propune "arta fără subiect", care exclude raportările la realitate, și va fi purtătorul de cuvânt neobosit al acestei estetici. "Pătratul negru", denumit de Malevici "icoană neînrămată a timpului meu", tinde spre atingerea neutralității absolute. Suprafața neagră, executată în întregime fără urme de pensulă, este imaculată și unitară. Factura fundalului, în schimb, de un alb cu o nuanță spre crem, este ușor neregulată, creând efectul încrustării albului în negru, în timp ce pătratul pare să se ridice în aer, dezlipindu-se de materia albă. Există trei exemplare ale Pătratului negru - datând din anii 1915, 1924 și 1929 - dar aceste versiuni individuale se deosebesc unele de altele. Niciunul dintre "pătrate" nu este cu adevărat un pătrat geometric, laturile lor nu sunt egale. "Pătratul roșu", denumit de artist cu ironie "Realism vizual al unei țărance în două dimensiuni", nu este mai regulat decât cel negru, apare alungit în sus și la dreapta. Grație acestor deformări, pătratul roșu prinde viață, este parcă în mișcare. Înțelegerea paradoxală a "odihnei dinamice" cu care artistul operează aeseori în prelegerile sale, redă de minune senzația receptorului la vederea Pătratului roșu. Compoziția "Suprematism" - cunoscută totodată și sub numele de "Cruce roșie pe cerc negru" (1915) - este organizată pe principiul unui joc îndrăzneț de linii oblice, în care suprafețele cromatice sugerează efecte dinamice. Artistul dorește să redea materialitatea palpabilă a elementelor din tablou și, prin extenso, materialitatea crucii, care se ridică și se desprinde de pe fundalul negru. Negrul, roșul și albul sunt pentru artist cele trei culori esențiale, în forme înviorate de strălucirea culorii pure. În lucrările sale suprematisme, Malevici nesocotește intenționat legea gravitației. Noțiunile de sus și jos au fost înlăturate. De altfel, la diferite expoziții aceleași tablouri erau adesea agățate în poziții schimbate. Începând din anul 1916, la "formele primare" geometrice pictorul adaugă motive care sunt menite să scoată în evidență simplitate acestor forme. Un exemplu potrivit în acest sens îl constituie tabloul "Supremus nr. 58", unde liniile curbe centrale sunt întretăiate de numeroase dreptunghiuri, orientate în diferite direcții. Compoziția "Suprematism" prezintă o gamă cromatică mult mai amplă, albul și negrul se învecinează cu alte culori fundamentale și secundare. Patrulatere colorate se influențează reciproc și par să fie menținute în echlibru grație unei forțe invizibile. Senzația de mișcare și viteză este amplificată de axele diagonale. Creația lui Malevici trezește interesul sincer al multor artiști, însă criticii și publicul îl privesc cu reticență. În 1917 izbucnește Revoluția din Octombrie pe care artistul o întâmpină cu entuziasm. Aderă plin de zel la "Gruparea Artiștilor de Stânga" și participă, împreună cu Nadejda Udalzova, la activitățile din "Atelierele Artistice Liber", unde se proiectează modele pentru industria textilă și vase de porțelan cu motive suprematiste. În ianuarie 1919, adresează în presă o chemare de "adunare a muncitorilor la studierea noii simetrii a compoziției și luminii". În vara anului 1919, Malevici primește din partea lui Marc Chagall propunerea de a primi în "Școala populară de Artă" din Vitebsk, înființată de el, un atelier de arhitectură și arte grafice, unde Malevici rămâne până în anul 1923. El formează aici gruparea UNOVIS (prescurtare a expresiei ruse: Utverditeli Novogo Iskusstva = "Campionii artei noi"), care avea ca scop promovarea unei viziuni suprematiste în artă și în viața de toate zilele, și ține un ciclu de prelegeri pe tema artei avangardiste, își scoate elevii pe stradă, lucrează împreună la o operă colectivă inspirată de suprematism și pictează zidurile în alb, după care, pe acest fundal așează cercuri verzi, pătrate portocalii și dreptunghiuri albastre. În anul 1924, publică o altă lucrare teoretică intitulată "Oglinda suprematistă", unde se opune propagandei din ce în ce mai prezente în arta rusă. Publicul și mediile artistice încep să înțeleagă arta lui Malevici, autoritățile sovietice, în schimb, îl tratează cu neîncredere crescândă. După moartea lui Lenin (1924), Stalin înăsprește regimul. Mijloacele de transmitere a informației devin un instrument al luptei ideologice. Artiștii nu sunt într-o situație mai bună, se interzic orice dezbateri publice, arta abstractă și avangardistă este cenzurată, activitatea artistică trebuie să servească îndoctrinării. La începutul anului 1926, Malevici intenționează să facă o călătorie în Franța, primește permisiunea de a pleca în străinătate abia peste un an, însă numai în Polonia și Germania. Între 8 și 28 martie 1927 participă la Expoziția Internațională de Arhitectură din Varșovia, începând cu 1 aprilie se află la Berlin, unde expune la "Grosse Berliner Kunstaustellung" , cunoaște pe Jean Arp, Kurt Schwitters și vizitează Bauhaus-ul. Pe 5 iunie însă revine la Leningrad, după ce primise din Rusia o scrisoare care îl determină să se întoarcă imediat. Conținutul scrisorii nu-i este nimănui cunoscut, se știe doar că această chemare bruscă în țară l-a neliniștit pe artist. Niciodată nu va mai călători în străinătate. În această atmosferă totalitară, entuziasmul lui Malevici suferă o cruntă dezamăgire. Primește funcția de profesor la Institutul de Stat pentru Istoria Artei, dar autoritățile continuă să-l suspecteze și este supravegheat cu regularitate. Chiar dacă galeria Tretiacov organizează în anul 1929 o retrospectivă a creației artistului, totuși rămâne permanent sub observație, cenzura îi respinge din ce în ce mai des articolele. În anul 1930 ajunge chiar pentru scurtă vreme în închisoare și este concediat de la Casa Artei din Leningrad. Sub presiunea doctrinei oficiale, Malevici revine la arta figurativă, se străduiește, totuși, prin intermediul ei să dea glas convingerilor sale fundamentale. Tabloul intitulat în mod semnificativ "O presimțire rea" respiră o neliniște profundă, personajul unui țăran îmbrăcat în tradițională rubașcă rusească are o înfățișare rigidă, ca o păpușă așezată într-un peisaj plat. Chipul lui redus la un simplu oval este lipsit de ochi. La fel de oarbă este și casa care nu are nici măcar o singură ferestră. Artistul nu pictează chipuri deoarece nu reușește să prezinte viitorul omului, nici măcar nu îndrăznește să și-l imagineze, mai ales când este vorba de un țăran amenințat de deportare sau moarte. Pe tema acestui tablou Malevici va scrie: "Compoziția s-a născut din sentimentul pustiului, singurătății și neputinței de a găsi o rezolvare la unele situații de viață". Pictarea oamenilor fără chip, cu capetele de formă ovală monocromatică, ca și în alte tablouri ("Cele trei femei", 1928-1932), este din partea artistului un act de condamnare a strămutărilor în masă a țăranilor și a colectivizării forțate a pământurilor, este o rezistență împotriva distrugerii satului tradițional. Chipurile pustii și plate, adevărate forme moarte, reprezintă un semnal de alarmă în fața pericolului de dezumanizare totală. În anii 1910-1911 realizase un ciclu de tablouri legate de viața satului, acum, la sfârșitul anilor douăzeci, tratează tema în mod diferit. Personajele, exprimate cu ajutorul unor forme simplificate și colorate, pe fundalul unor dungi de culori diferite, reprezentând câmpurile, luncile, cerul și drumul, sunt impersonale. "Fata cu pieptene" este un portret imaginar. Acest personaj cu atitudine rigidă și privire imobilă este înveșmântat de artist într-un fel ingenios, în culori tipice suprematismului, roșu pe negru, galben, verde și albstru închis. Obiectul înfipt în părul fetei nu este un pieptene obișnuit, ci o formă pură plasată în spatele capului. În aceste tablouri, doar în aparență mai accesibile, se ascunde o premiză politică. Ni sar părea că, revenind la pictura figurativă, artistul se apropie de arta propagandistă care celebrează munca și eroii socialiști. În realitate, i se opune în mod categoric, culorile autonome și formele pure trăiesc în opera de artă prin sine și pentru sine, demonstrând în felul lor ceea ce Malevici a numit "supremația sentimentului asupra fenomenelor de natn autoportretul pictat în 1933, la vârsta de cincizeci și cinci de ani, artistul apare într-o atitudine hieratică atemporală; unghiul format de degetele mâinii drepte sugerează două laturi ale unui pătrat. ,,Liniile(formele, compoziţiile) reprezintă concretizarea situaţiei noastre sentimentale, a creierului, a inimii noastre;reprezintă limitele noastre psihologice, patrimoniul nostru ereditar, educaţia noastră, scheletul nostru,...dorinţele, calităţile şi vicleniile”(Yves Klein în revista Azimuth Nr. 2 ,-1960.). BIBLIOGRAFIE: ARGAN,Giulio Carlo,Cădere şi salvare în arta modernă, Bucureşti,1970). BAZIN, Germaine, Istoria avangardei în pictură, Bucureşti, 1973. CASSOU, Jean Panorama artelor plastice contemporane, vol. 2, Bucureşti, 1971. GRAY, Camilla, The Great Experiment: Rusian Art.1863-1922, Londra, 1962. MICHELI, Mario, Avangarda artistică a secolului XX, Bucureşti, 1968. 